Svo virðist sem aftur sé tekið að gjósa úr fyrsta gígnum í Geldingadölum. Strókavirknin sem einkennt hefur gosið hætti nú á tíunda tímanum í morgun.
Salóme Jórunn Bernharðsdóttir, náttúruvársérfræðingur á Veðurstofu Íslands segir ekki margt hægt að lesa í breytinguna. Eitthvað hafi færst til eða breyst í gosrásinni þannig að nú verður ekki það þrýstingsfall sem olli gosstrókunum.
Það kom stór strókur rétt eftir klukkan níu og svo er bara eins og sú virkni hætti það er hægt að sjá á vefmyndavélum og óróagröfum sem við fylgjumst mikið með
Þyrluflugmaður tilkynnti Veðurstofu í morgun um að hraun væri tekið að renna úr fyrsta gígnum.
Salóme Jórunn segir skjálfta upp á tvo komma sjö á Bláfjallasvæðinu i nótt tengjast spennuvirkninni á svæðinu en ekki gosinu beint. Ekki sé hægt að spá um framhald gossins, enda hafi gosið þarna seinast fyrir 800 árum.
Við verðum bara að bíða og sjá hvað þetta endist lengi.
Er ekki hvert eldgos með sinn karakter og þetta er bara karakter þessa elgoss.
Aftur er tekið að gjósa úr fyrsta gígnum í Geldingadölum, en strókavirknin sem einkennt hefur gosið við Fagradalsfjall undanfarið hætti á tíunda tímanum í morgun. 